Public procurement notice: Contract Notice
Published: 2025-06-05
Buyer: Hansel Oy
Country: FI
Region: FI1B1
Contract type: Supplies
Procedure: Open procedure
CPV classification: 34000000 | 34100000 | 34121000: Buses | 34137000 | 34220000
Submission deadline: 2025-08-11
Award criteria: price

Technical requirements: Tarjoaja on kansalliseen lainsäädäntöön ja kansallisiin määräyksiin perustuen yllämainittuja tilanteita vastaavassa samankaltaisessa menettelyssä.
Tarjoajalle tai mille tahansa henkilölle, joka on sen hallinto-, johto- tai valvontaelimen jäsen tai jolla on siinä päätös-, edustus- tai valvontavaltaa, annettu lahjonnasta lainvoimainen tuomio, joka on annettu enintään viisi vuotta sitten tai jolla suoraan vahvistettu poissulkeminen on edelleen voimassa.
Tarjoajalle tai henkilölle, joka on sen hallinto-, johto- tai valvontaelimen jäsen tai jolla on siinä päätös-, edustus- tai valvontavaltaa, on annettu rikollisjärjestön toimintaan osallistumisesta lainvoimainen tuomio, joka on annettu enintään viisi vuotta sitten tai jolla suoraan vahvistettu poissulkeminen on edelleen voimassa.
Tarjoaja on tehnyt muiden kanssa sopimuksia, joilla pyritään vääristämään kilpailua.
Tarjoaja on rikkonut ympäristölainsäädännön mukaisia velvoitteitaan.

Eligibility requirements: Viimeisin vahvistettu tilikausi.

Tarjoajan yleinen vuotuinen liikevaihto on vähintään viisitoista miljoonaa (15 000 000) euroa. 

Tarjoaja toimittaa pyynnöstä liikevaihtoa koskevat tiedot vähintään viimeksi kuluneelta tilikaudelta, jos tarjoaja on sijoittautumismaansa lainsäädännön mukaan oikeutettu ne toimittamaan. Jos tarjoaja täyttää liikevaihtovaatimuksen kuluvan tilikauden liikevaihdolla, tarjoaja voi osoittaa taloudellisen ja rahoituksellisen tilanteensa muulla Hansel Oy:n hyväksymällä asiakirjalla. 

Jos tarjous tehdään ryhmittymänä, ryhmittymän jäsenet voivat täyttää vaatimuksen yhdessä. Jos tarjous tehdään ryhmittymänä, tulee tarjouksen lähettämisestä vastuussa olevan ryhmittymän jäsenen lähettää ESPD-lomake sähköisessä kilpailutusjärjestelmässä täytettäväksi muille ryhmittymän jäsenille. 
Ks. tarjouspyynnön liite C ESPD-lomakkeen täyttöohje. 

Jos tarjoaja vetoaa muiden yksiköiden voimavaroihin (voimavarayksiköt) vaatimuksen täyttämiseksi, tarjoaja yhdessä voimavarayksiköidensä kanssa voi täyttää vaatimuksen. Tällöin tarjoajalta voidaan pyytää selvitys taloudellisten voimavarojen olemassaoloa koskevista sitoumuksista ja sopimuksista.

Jos tarjoaja käyttää voimavarayksikön voimavaroja täyttääkseen tämän vaatimuksen, voimavarayksikkö sitoutuu yhteisvastuuseen tarjoajan kanssa tarjouspyynnön liitteenä B olevan puitesopimuksen mukaisista velvoitteista. 
Ks. erityisesti puitesopimuksen kohdat 9.6-9.9.

Jos tarjoaja vetoaa voimavarayksiköiden voimavaroihin vaatimuksen täyttämiseksi, tulee tarjoajan lähettää ESPD-lomake sähköisessä kilpailutusjärjestelmässä täytettäväksi voimavarayksiköille. Ks. tarjouspyynnön liite C ESPD-lomakkeen täyttöohje.
Tarjoajalla tulee olla koko sopimuskauden ajan voimassa tarjouspyynnön liitteenä B olevan puitesopimuksen mukaista toimintaa koskeva vastuuvakuutus, joka kattaa sopimuksesta aiheutuvat korvausvelvoitteet ja joka on riittävä suhteessa puitesopimuksen mukaiseen toimintaan liittyviin riskeihin. 

Jos tarjous tehdään ryhmittymänä, tulee kaikilla ryhmittymän jäsenillä olla tämän vaatimuksen mukainen vastuuvakuutus.

Tarjoaja sitoutuu toimittamaan todistuksen vastuuvakuutuksen olemassaolosta ennen puitesopimuksen allekirjoittamista, mikäli tulee valituksi toimittajaksi.
Tarjoajalla on oltava riittävä vakavaraisuus, taloudellinen kantokyky ja maksukyky hankinnan kohteena olevien tuotteiden toimittamiseen ja palvelujen tuottamiseen. Tarjoajan vakavaraisuus, taloudellinen kantokyky ja maksukyky voidaan katsoa riittäväksi, jos sen riskiluokitus Suomen Asiakastieto Oy:n Riskimittarin riskiluokituksessa on 1-3.

Tarjoajan vakavaraisuutta, taloudellista kantokykyä ja maksukykyä voidaan arvioida myös pyydettäessä toimitettavien tilinpäätöstietojen ja/tai muun selvityksen sekä hankintayksikön oma-aloitteisesti hankkiman selvityksen perusteella.

Tarjoaja, jonka riskiluokitus Suomen Asiakastieto Oy:n riskiluokituksessa on 5 tai jonka vakavaraisuuden, taloudellisen kantokyvyn ja maksukyvyn arvioidaan vastaavan riskiluokkaa 5, suljetaan hankintamenettelyn ulkopuolelle. 

Tarjoaja, jonka riskiluokitus Suomen Asiakastieto Oy:n riskiluokituksessa on 4 tai jonka vakavaraisuuden, taloudellisen kantokyvyn ja maksukyvyn arvioidaan vastaavan riskiluokkaa 4, voidaan sulkea tarjouskilpailusta, jos tarjoaja ei kykene esittämään luotettavaa ja hankintayksikköä tyydyttävää selvitystä toimenpiteistä, joihin se ryhtyy tai on ryhtynyt vakavaraisuuden, taloudellisen kantokyvyn sekä maksukyvyn parantamiseksi.

Jos tarjous tehdään ryhmittymänä, vaatimus koskee ryhmittymän kaikkia jäseniä. 

Jos tarjoaja käyttää voimavarayksiköitä, tulee tarjoajan ohella kaikkien voimavarayksiköiden täyttää vaatimus.
other
Tarjoaja on merkitty asiaankuuluviin sijoittautumisjäsenvaltionsa pitämiin kaupparekistereihin: Se on merkitty sijoittautumisjäsenvaltion pitämään, direktiivin 2014/24/EU liitteessä XI kuvattuun ammattirekisteriin; tietyistä jäsenvaltioista tulevien tarjoajien täytyy mahdollisesti täyttää muita samassa liitteessä säädettyjä vaatimuksia.
Tarjoajalla on oltava seuraavaa kokemusta kuorma-autojen toimittamisesta:

Tarjoaja on toimittanut EU-maihin sijoittuneille asiakkaille vähintään 80 kappaletta uusia, asiakkaalle/asiakkaille ensirekisteröityjä taktisia kuorma-autoja sotilasajoneuvoiksi, joissa kunkin taktisen kuorma-auton alustan ja varustelun yhteenlaskettu hinta on ollut vähintään 150 000 euroa (alv. 0 %). Toimitusten tulee olla toteutunut aikavälillä 8/2022 - 8/2025.

Kuorma-auto katsotaan toimitetuksi, kun toimittaja on toimittanut kuorma-auton asiakkaalle.

Jos tarjous tehdään ryhmittymänä, ryhmittymän jäsenet voivat täyttää vaatimuksen yhdessä.

Jos tarjoaja vetoaa muiden yksiköiden voimavaroihin (voimavarayksiköt) vaatimuksen täyttämiseksi, tarjoaja yhdessä voimavarayksiköidensä kanssa voi täyttää vaatimuksen. Muiden yksiköiden kokemukseen liittyviä voimavaroja voidaan käyttää hyväksi vain, jos kyseiset muut yksiköt osallistuvat hankinnan kohteena olevien kuorma-autojen toimittamiseen ja/tai niiden varusteluun.

Tarjoajan tulee täyttää tarjouspyynnön liite D "Referenssilomake" siinä esitettyjen ohjeiden mukaisesti ja ladata täytetty Referenssilomake tarjouksensa liitteeksi.
Tarjoaja vakuuttaa, että tarjoajalla ja sen alihankkijalla (siltä osin kun alihankkija osallistuu hankinnan kohteena olevien palvelujen tuottamiseen) on käytössään laadunvarmistusmenetelmä, joka kattaa hankinnan kohteena olevien palvelujen tuottamisen ja tuotteiden toimittamisen. 

Toimittajaksi valitulta tarjoajalta tullaan pyytämään ennen puitesopimuksen allekirjoittamista selvitys hankinnan kohteena olevien palvelujen tuottamisessa ja tuotteiden toimittamisessa käytettävistä laadunvarmistustoimenpiteistä, joita noudatetaan. Selvityksestä tulee käydä ilmi seuraavat asiat: 

1) Miten tarjoaja varmistaa, että sarjana valmistettaessa jokainen kuorma-auto täyttää sarjalle asetetut samat vaatimukset? 
2) Reklamaatioiden käsittelyprosessi 
3) Miten varmistetaan mahdollisimman korkea asiakastyytyväisyys ja miten sitä seurataan? 

Laadunhallintamenettelyiden on oltava auditoitavissa puitesopimuskauden aikana. Selvitys tullaan liittämään osaksi puitesopimusta.